OpenLLM-France/wikimedia huggingface dataset:
# Thymus moroderi

Thymus moroderi és una planta herbàcia endèmica del País Valencià i la Regió de Múrcia, a la costa de la mar Mediterrània, estretament emparentada amb la farigola (Thymus vulgaris L.). No ha de confondre's amb el romaní menor, Lavandula stoechas L., una espècie de lavanda, amb la qual té alguna semblança llunyana. En el català de la zona se l'anomena cantueso, cantauesso, timó de flor llarga, timó cabdellat o timó alacantí.
És una herba perenne, de tija subllenyosa i pubescent, d'escassa alçària. Presenta fulles simples, oposades, linears a ovades, de fins a 2 cm de llarg i color verd clar grisenc. Les flors formen inflorescències terminals, denses, de distintiu color violaci i forma globular, a l'extrem de llargs peduncles; presenten un calze asimètric, amb el llavi superior trilobat i l'inferior fes, i una corol·la tubular, de pocs mm de llarg, que excedeix les bràctees violàcies i els sèpals. Floreix entre abril i juny. El fruit és un aqueni.
Creix de forma silvestre en praderies i pedregars del sud de la província d'Alacant i Múrcia. Forma a vegades matolls monoespecífics de floració espectacular. Està protegit per a controlar la seua recol·lecció indiscriminada, ja que s'utilitzat per a fins comercials per a l'elaboració del licor anomenat cantueso, encara que la Unió Internacional per a la Conservació de la Natura (UICN) el considera fora de perill.

## Enllaços externs

* http://www.herbariovirtual.ua.es/hoja_thymus_moroderi.htm
* http://www.crde-beta.com
* Thymus moroderi en l'ABC de Plantas Medicinales Arxivat 2014-11-10 a Wayback Machine.
# Cursa de la Pau - Gran Premi Jeseníky

La Cursa de la Pau - Gran Premi Jeseníky, anomenada fins al 2016 Cursa de la Pau sub-23 i fins al 2019 Gran Premi Priessnitz spa, és una cursa ciclista per etapes que es disputa a la República Txeca. La cursa es creà el 2013 ja formant part de l'UCI Europa Tour. Des del 2015 forma part de la Copa de les Nacions UCI sub-23.
El nom feia referència a l'antiga Cursa de la Pau disputada fins al 2006. L'edició del 2020, prevista pel juny, no es disputà per culpa de la pandèmia de Covid-19. La cursa passà a anomenar-se Cursa de la Pau - Gran Premi Jeseníky o Závod Míru U23-Grand Prix Jeseníky el 2021.

## Palmarès

| Any | Vencedor | Segon | Tercer |
| Cursa de la Pau sub-23 ||||
| 2013 | Toms Skujiņš | Jan Hirt | Luka Pibernik |
| 2014 | Samuel Spokes | Bram Van Broekhoven | Bartosz Warchoł |
| 2015 | Gregor Mühlberger | Loïc Vliegen | Odd Christian Eiking |
| 2016 | David Gaudu | Tao Geoghegan Hart | Kilian Frankiny |
| Gran Premi Priessnitz spa ||||
| 2017 | Bjorg Lambrecht | Niklas Eg | Michal Schlegel |
| 2018 | Tadej Pogačar | Samuele Battistella | Marc Hirschi |
| 2019 | Andreas Leknessund | Stefan Bissegger | Clément Champoussin |
| Cursa de la Pau - Gran Premi Jeseníky ||||
| 2020 | suspesa | suspesa | suspesa |
| 2021 | Filippo Zana | Kristjan Hočevar | Toon Clynhens |
| 2022 | Lennert Van Eetvelt | Rudy Porter | Mathias Vacek |
| 2023 | Antoine Huby | Simon Dalby | Davide De Cassan |
| 2024 | Brieuc Rolland | Aaron Dockx | Léo Bisiaux |

## Referències

* ↑ Palmarès a cqranking.com
* ↑ Palmarès a sitiodeciclismo.net
* ↑ «Top-3 per edition | ProCyclingStats». [Consulta: 25 setembre 2021].
* ↑ (txec) Závod Míru U23 Grand Prix Jeseníky 2020

## Enllaços externs

* Web oficial
# Phyllotis definitus

Phyllotis definitus és una espècie de mamífer rosegador de la família dels cricètids. És endèmic dels Andes peruans, on viu a altituds d'entre 2.600 i 3.000 msnm. Els seus hàbitats naturals són els matollars secs i les zones rocoses. Està amenaçat per la tala d'arbres per a crear zones de pasturatge per a la ramaderia, així com la fragmentació del seu medi.

## Referències

* ↑ Zeballos, H.; Vivar, E. Phyllotis definitus. UICN 2008. Llista Vermella d'espècies amenaçades de la UICN, edició 2008, consultada el 4 abril 2017.
# Dojo

El dojo [doːdʑoː] és el lloc on es practiquen algunes arts marcials com ara el judo, aikido, kendo, jodo… La paraula dojo és d'origen japonès i significa lloc on s'estudia el camí i té, per tant, un significat filosòfic que va més enllà del d'un simple espai o gimnàs. Cal recordar que el judo es va practicar inicialment en un temple.
Els costats del dojo s'anomenen shimiza (per on entren els estudiants), kamiza (per on entra el mestre) i joseki (el costat principal on es troben el mestre en realitzar la salutació i els símbols del dojo com per exemple la fotografia del fundador de l'art marcial, de l'estil o del propi dojo).
Quan es fa servir per fer Aikido, Judo, Jujutsu o altres arts marcials amb projeccions, el terra està cobert per tatamis, uns matalassets d'un parell de metres de llarg per un d'ample i d'un gruix d'un parell de dits per suavitzar les caigudes. Per la pràctica de Iaido, Kendo, Jodo i altres estudis amb armes, se sol fer directament a damunt el trespol de fusta.
S'acostuma a saludar en entrar i sortir i s'hi roman descalç. Ha de ser un lloc de treball en silenci que ha d'estar net.

## Referències

* ↑ Aikikai Valladolid. «Significat de Dojo», 22-02-2009. [Consulta: 14 agost 2011].
* ↑ Budo Dojo - School of Aikido. «Anatomy of a Dojo» (en anglès). Arxivat de l'original el 16 d'octubre de 2011. [Consulta: 14 agost 2011].
# Dourdain

Dourdain (en bretó Dourdan, en gal·ló Dórdaen) és un municipi francès, situat a la regió de Bretanya, al departament d'Ille i Vilaine. L'any 2006 tenia 927 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 658 | 680 | 588 | 560 | 594 | 706 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gérard Ory | |
# Platja del Castiel

La petita platja del Castiel és una platja situada en l'occident del Principat d'Astúries (Espanya), en el concejo de Valdés i pertany a la localitat del Chano de Ḷḷuarca. Forma part de la Costa Occidental d'Astúries i està emmarcada en el Paisatge Protegit de la Costa Occidental d'Astúries, presentant catalogació com a Paisatge protegit, ZEPA, LIC.

## Descripció

La platja té forma de petita cala, una longitud d'uns 50 m i una amplària mitjana d'uns 15-20 m. El seu entorn és rural, amb un grau d'urbanització mitjà i una perillositat baixa. L'accés per als vianants és d'uns cinc-cents m de longitud.
La petita cala està protegida per «Punta Muyeres» i per accedir a ella cal baixar unes escales de formigó que parteixen des del flanc oest de la veïna Platja de Salinas o tercera de Ḷḷuarca; una vegada baixades cal descendir encara més per un camí molt relliscós d'uns 50 m i a continuació baixar encara més per una curta i molt perillosa senda totalment tupida de vegetació. Donada la dificultat que comporta l'accés a aquesta platja es comprèn l'escassa o nul·la assistència de persones. Convé ressaltar que, si es desitja accedir a aquesta platja, es vagi proveït d'uns forts pantalons llargs per evitar les burxades dels nombrosos tojos.

## Referències

* ↑ http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.PLAYAS.PLY_CO_PLAYA&valores=533 Arxivat 2015-04-02 a Wayback Machine.
* ↑ Consulting, Nicenova. «Playa Castiel en Valdés Asturias» (en castellà). [Consulta: 18 octubre 2018].
* ↑ «Playa de Castiel» (en castellà). Naturaleza y turismo.
* ↑ SL, EuroWeb Media, «Playa de Castiel | Playas Valdés | Turismo Asturias» (en castellà). Turismo Asturias, 29-10-2017.
* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 61. ISBN 978-84-8459-669-1.
# Calàbries

Els gaviformes (Gaviiformes) o calàbries són un ordre d'ocells que comprèn espècies que nien als llacs de l'Europa del Nord i que als Països Catalans només les podem veure com a hivernants, en poca quantitat. Les calàbries inclouen un únic gènere actual, Gavia, i una sola família, Gaviidae.

## Morfologia

* Cos allargassat.
* Coll llarg i robust.
* Plomatge dens i brillant
L'hivern és l'època en què són més difícils de distingir perquè el plomatge és molt semblant. És per això que és millor fixar-se en la forma del bec.

## Alimentació

Mengen peixos, amfibis i crustacis. Fan servir gastròlits -pedretes arrodonides i molt llises- per fer la digestió, ja que els ajuden a trencar l'exoesquelet dels crustacis i els ossos de granotes i salamandres.

## Costums

Són cabussadores i bones nedadores, gràcies a la membrana que uneix els dits de les potes curtes situades a l'extrem del cos. Es diu que poden baixar fins a 80 m de fondària i romandre-hi durant alguns minuts per atrapar els peixos que els serviran d'aliment. Tot i que tenen dificultats d'enlairar-se, un cop a l'aire aconsegueixen de fer un vol ràpid i potent, amb la particularitat que el cap els queda a un nivell més baix que la resta del cos.

## Taxonomia

Aquest ordre, conte una familia i un sol gènere, format per 5 espècies vivents:
* Calàbria agulla (Gavia arctica).
* Calàbria de bec pàl·lid (Gavia adamsii).
* Calàbria del Pacífic (Gavia pacifica).
* Calàbria grossa (Gavia immer).
* Calàbria petita (Gavia stellata).

## Referències

* ↑ Lalueza i Fox, Jordi: El llibre dels ocells de Catalunya. Editorial De Vecchi - Edicions Cap Roig. Barcelona, 1987, pàgina 14. ISBN 84-315-0434-X.

## Enllaços externs

* Taxonomia dels gaviformes. (anglès)
* Informació sobre les diferents espècies d'aquest ordre animal. (francès) i (anglès)
# Tallarol bru

El tallarol bru (Curruca lugens; syn: Sylvia lugens) és una espècie d'ocell de la família dels sílvids (Sylviidae). Es troba a l'Àfrica oriental. El seu hàbitat el conforma la sabana seca, els boscos secs tropicals i subtropicals i les terres de cultiu. El seu estat de conservació es considera de risc mínim.

## Taxonomia

Aquesta espècie estava classificada en el gènere Sylvia, però el Congrés Ornitològic Internacional, en la seva llista mundial d'ocells (versió 10.2, 2020) el transferí al gènere Curruca. Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins del gènere Sylvia.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «tallarol bru». Diccionari dels ocells del món. TERMCAT. [Consulta: 29 agost 2022].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 632. ISBN 978-84-16728-37-4.
* ↑ BirdLife International. «Brown Warbler. Curruca lugens (formerly as: Sylvia lugens)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
* ↑ «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
# Junia de Italia incolenda

Junia de Italia incolenda va ser una llei romana o potser una part de la llei Julia de legationibus voluntaribus o Julia de liberis legationibus, que prohibia als ciutadans romans que visquessin més de tres anys continuats fora de Roma excepte en compliment d'un deure públic o perquè formaven part de l'exèrcit. Un terç al menys dels treballadors que els ciutadans ocupessin al camp o cuidant el bestiar havien de ser ingenus. Es van establir penes contra els infractors.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 100 [Consulta: 26 abril 2022].
# Donald Norman

Donald Arthur Norman (nascut el 25 de desembre de 1935) és un acadèmic estatunidenc en el camp de la ciència cognitiva, disseny i usabilitat, i cofundador i consultor del Grup Nielsen Norman. És autor del llibre The design of everyday things («El disseny dels objectes quotidians») i ha treballat per a Apple com a vicepresident d'«Advanced Technology Group» i per a Hewlett-Packard.

## Vida acadèmica

Gran part del treball de Norman implica la defensa del «disseny centrat en l'ésser humà». Els seus llibres tenen el propòsit fonamental de fomentar el camp del disseny -des de portes fins a ordinadors. Norman ha pres recentment una postura polèmica en dir que la comunitat d'investigació de disseny ha tingut poc impacte en la innovació de productes, i que mentre que els acadèmics poden ajudar a refinar els productes existents, són els tecnòlegs que aconsegueixen els avenços.
Norman divideix el seu temps entre la codirecció del MBA de grau dual i el programa d'Enginyeria de la Northwestern University i la consultoria per al Grup Nielsen Norman.
Norman és un professor visitant distingit actiu a l'Institut Superior Coreà de Ciència i Tecnologia, on imparteix docència dos mesos a l'any. També ostenta el títol de professor emèrit de Ciències Cognitives de la Universitat de Califòrnia a San Diego.
És membre de nombroses juntes sectorials d'assessorament educatives, privades i públiques, incloent-hi el consell editorial de l'Enciclopèdia Britànica.

## Referències

* ↑ «Don Norman» (en anglès). TED. [Consulta: 19 febrer 2011].
* ↑ Norman, Donald. «Technology First, Needs Last» (en anglès). [Consulta: 4 desembre 2010].
* ↑ Norman, Donald. «Donald Norman Curriculum Vitae» (en anglès). [Consulta: 4 desembre 2010].

## Obres principals

* Memory and attention (1977)
* Learning and memory (1982)
* Direct manipulation interfaces (1985)
* User Centered System Design: New Perspectives on Human-Computer Interaction (1986)
* The Design of Everyday Things (1988)
* Turn signals are the facial expressions of automobiles (1992)
* Things That Make Us Smart (1993)
* The Invisible Computer (1998)
* Emotional Design (2004)
* The Design of Future Things (2007)
* Living with Complexity (2010)

## Enllaços externs

* Antic lloc web de Donald Norman (anglès)
* Llista d'articles de Don Norman Arxivat 2016-12-29 a Wayback Machine. (anglès)
* Donald A. Norman (anglès)
* Don Norman y el Design Thinking (castellà)
# Bàndicut ornat

El bàndicut ornat (Microperoryctes ornata) és un marsupial de la família dels bàndicuts. Aquesta espècie és endèmica de les muntanyes de l'est de Nova Guinea, a la província d'Enga, on viu a altituds d'entre 1.000 i 3.600 msnm. El seu hàbitat natural són els boscos de muntanya.

## Referències

* ↑ Flannery, T. F. Mammals of New Guinea (en anglès). 2a edició. Chatswood (Nova Gal·les del Sud): Reed Books, 1995. ISBN 0 7301 0411 7.
# Plodovi

Plodovi (en rus: Плодовый) és un poble (un possiólok) de l'óblast d'Uliànovsk, a Rússia, que en el cens del 2010 tenia 990 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
* ↑ «Селения Симбирского уезда. III. Ключищенская волость.». web.archive.org, 10-10-2010. Arxivat de l'original el 2010-10-10. [Consulta: 30 octubre 2019].
* ↑ Край Ильича: Памят.места [Ульяновска и обл.]/Редкол.: Н. А. Кузминский, М. Х. Валкин, Г.Н, Фёдоров. — 2-е изд.-Саратов: Приволж. кн. изд-во (Ульян. отд-ние), 1985. — с. 303.
# Hipertermofília

Un hipertermòfil és un organisme que prospera en ambients extremadament calents de 60 °C cap amunt. La temperatura òptima per l'existència dels hipertermòfils és per sobre de 80 °C. Els hipertermòfils són un subgrup dels microorganismes extremòfils, que es troben dins del domini Archaea, tanmateix alguns bacteris també són capaços de suportar temperatures al voltant dels 100 °C. Molts hipertermòfils són capaços de suportar també acidesa i radiació altes.

## Història

Van ser descoberts per Thomas D. Brock el 1969 en fonts calentes del Parc Nacional de Yellowstone a Wyoming. Des d'aleshores s'han descobert més de 50 espècies. Els més extrems requereixen temperatures per sobre de 90 °C per a sobreviure.
Un hipertermòfil extraordinari recent descobert és la soca Strain 121 capaç de doblar la seva població en 24 hores dins una autoclau a 121 °C. El rècord de temperatura de creixement és de 122 °C del microorganime Methanopyrus kandleri.
Tanmateix sembla improbable sobreviure als 150 °C, ja que, en aquest punt, trenca la cohesió de l'ADN i altres molècules importants.

## Hipertermòfils específics

* Methanopyrus kandleri soca 116, un Archaea en les temperatures entre 80–122 °C.
* Strain 121, un Archaea que viu a 121 °C a l'oceà Pacífic.
* Pyrolobus fumarii, un Archaea que viu a 113 °C a l'oceà Atlàntic.
* Pyrococcus furiosus, un Archaea que prospera a 100 °C, descobert prop d'un volcà italià.
* Geothermobacterium ferrireducens, Bacteri que prospera a 65–100 °C a Yellostone.
* Aquifex aeolicus, Bacteri que viu entr 85–95 °C a Yellowstone.

## Referències

* ↑ Brock, Thomas D. «Early Days in Yellowstone Microbiology». ASM News. American Society for Microbiology, vol. 64, 3, Mar. 1998, pàg. 137–140.
* ↑ «Microbe from depths takes life to hottest known limit». Arxivat de l'original el 2012-05-29. [Consulta: 3 desembre 2010].
# Dia internacional de la llengua àrab

El dia internacional de la llengua àrab se celebra anualment el 18 de desembre. L'esdeveniment va ser creat per l'Organització de les Nacions Unides per a l'Educació, la Ciència i la Cultura (UNESCO) l'any 2010 amb l'objectiu de "celebrar el multilingüisme i la diversitat cultural, així com promoure l'ús igualitari de les sis llengües oficials de treball". Es va escollir el 18 de desembre ja que és "el dia de 1973 en què l'Assemblea General va aprovar l'àrab com a llengua oficial de l'ONU".

## Referències

* ↑ News Release UN launches new initiative to promote multilingualism. Consulted on 2010-04-23.
* ↑ News Release UN marks English Day as part of celebration of its six official languages. Consulted on 2011-04-23.

## Enllaços externs

* Dia de la Llengua Àrab de les Nacions Unides - Lloc oficial (àrab)
* Dia Mundial de la Llengua Àrab - pàgina UNESCO
# Donald McWatters

Donald McWatters (anglès: Don McWatters) (Maryborough, 23 de gener de 1941) és un jugador d'hoquei sobre herba australià, ja retirat, que va competir durant les dècades de 1950 i 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la competició d'hoquei sobre herba. Quatre anys més tard, als Jocs de Ciutat de Mèxic, fou escollit capità de l'equip australià, però una lesió a l'espatlla impedí que jogués cap minut, per la qual cosa no va rebre la medalla de plata que va guanyar Austràlia.
Una vegada retirat va exercir d'entrenador de la selecció australiana d'hoquei sobre herba entre el 1977 i 1981. El 2009 fou incorporat al Queensland Sport Hall of Fame.

## Referències

* ↑ «Olympedia – Donald McWatters». [Consulta: 25 juliol 2021].
* ↑ «Donald McWatters» (en anglès australià). [Consulta: 25 juliol 2021].
# TNT España

WarnerTV és un canal de televisió per subscripció espanyol d'origen estatunidenc dedicat a sèries de televisió i a cinema apte per a tot públic. Va iniciar les seves emissions a Espanya l'1 de maig de 2007 com a canal exclusiu de la plataforma Digital+ (actualment Movistar+). El 20 de setembre de 2011, va llançar la seva variant en alta definició.

## Programació
### Sèries

* The Mentalist
* V
* Mom
* The Vampire Diaries
* The Big Bang Theory
* Two and a Half Men
* The Office
* The Wire
* Larry David
* The War at Home
* Friday Night Lights
* Samantha Who?
* Falling Skies
* The Rookie
* Vota/Vamos Juan

#### Adult Swim a WarnerTV

* Robot Chicken
* Aqua Teen Hunger Force
* Final Space
* Rick and Morty
* The Ricky Gervais Show
* Arròs covat
* Harvey Birdman
* Lucy, the Daughter of the Devil
* The Goode Family
* Squidbillies
* Metalocalypse

## Producció original
### Sèries de televisió

| Sèrie | Inici | Final | Temporades | Estat |
| Todas las mujeres | 10 d’octubre de 2010 | 14 de novembre de 2010 | 1 temporada, 6 episodis | Finalitzada |
| Vota Juan | 25 de gener de 2019 | 15 de febrer de 2019 | 1 temporada, 8 episodis | Finalitzada |
| Vamos Juan | 29 de març de 2020 | 29 de març de 2020 | 1 temporada, 7 episodis | Finalitzada |
| Maricón perdido | 2021 | present | 1 temporada, 6 episodis | Pendent Estrena |

### Programes de televisió

| Programa | Inici | Final | Temporades | Estat |
| Road Trip | 26 de gener de 2020 | present | 2 temporades, ? programes | Renovada fins a 2ªT |

## Referències

* ↑ TNT Arxivat 2021-01-23 a Wayback Machine. a conecta.es
* ↑ TNT HD llegará a Digital + el próximo 20 de septiembre Arxivat 2014-02-21 a Wayback Machine. TeleDigital.es, 29 de junio de 2011
* ↑ Javier Cámara regresa a la política en ‘Vamos Juan’la secuela de ‘Vota Juan’, serie original de TNT, producida por 100 Balas (THE MEDIAPRO STUDIO) y WarnerMedia, al bloc de TNT España
* ↑ TNT anuncia la producción de "Maricón perdido", una serie creada por Bob Pop, Agencia EFE, 22 de setembre de 2020
* ↑ 'Maricón perdido', la vida de Bob Pop en forma de serie, 20 Minutos, 20 de setembre de 2020

## Vegeu també

* Boomerang

## Enllaços externs

* Web oficial
* Programació de TNT a FormulaTV
# Campillos-Sierra

Campillos-Sierra és un municipi de la província de Conca, a la comunitat autònoma de Castella-La Manxa. És proper als municipis de Valdemoro-Sierra, Huerta del Marquesado, Tejadillos i Cañete.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Gregorio Jiménez Solera | PSOE | 14/06/2003 |
| 2007 - 2011 | Gregorio Jiménez Solera | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* A Turisme de Castilla la Mancha
* Blog sobre el municipi